Die Mullers se huis in 12de straat : Hier woon Albert se Ouma, ‘n wewenaar Pa, Marlie die 16jarige dogter, die verkleurmannetjie Dompeldorius ,en Albert. Albert dink Steve Jobs was cool. Hy is mal oor Chuck Norris grappe . Hy is die verteller in die verhaal en vanaf die inleidende paragraaf neem hy die leser op ‘n reis waarin jy sy drome leer ken, sy beste vriend Ashish, sy Ouma wat heel dikwels wegraak in winkels; Lungelo die skoolseun van wie hy aanfanklik nie baie hou nie; en dan die nuwe intrekkers oorkant die straat- Janine wat verwagtend is en ‘n man wat later blyk haar broer te wees. Twee onderwysers is betrokke by die verhaal se verloop- Meneer Potgieter wat hulle ‘n EWB taak laat doen en die Yskoningin- die LO onderwyseres.
Die skool: Hy en Ashish se belangrike projek vir EWB wat handel oor sy droom om elke minderbevoorregte kind in die land van tweedehandse selfone te voorsien.
Dit is veral Albert se humorsin, beeldspraak en kommentaar en Chuck Norris grappe wat ek die meeste geniet het. Sy verhouding met sy Ouma is ook heerlik om te deel.Hy is altyd besorg oor haar; spot oor die slegte kos wat sy maak:Sy Ouma se Chinese herderspastei: As die Chinese dit regtig gereeld eet , kan daar onmoontlik soveel van hulle op die aarde wees”;-Sy Ouma se verdwynery wat dalk ‘n “alien abduction” kan wees; die baie visvingers wat sy koop is genoeg “vir ‘n gesin robbe vir ‘n jaar lank”.Hy sê van Steve:”As daai man hot is, is ek wraggies so warm jy kan met my sweis”.